**JP „ŠUME TUZLANSKOG KANTONA“D.D. Kladanj**

**Broj: 4832/23**

**Datum: 04.05.2023. godine**

Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18), člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20, 5/21), odredbe člana 121. Statuta JP „Šuma TK“ d.d.Kladanj, člana 36. stav 1. tačka b.). Pravilnika o radu, Odluke Uprave Društva o potrebi prijema u radni odnos, broj:2454/23 od 07.03.2023. godine, te Saglasnosti Ministarstva poljoprivrede, šumarstva i vodoprivrede TK, broj 04/2-30-5282/23 od 13.03.2023. godine, Direktor Preduzeća JP „Šume TK“d.d. Kladanj, raspisuje sljedeći:

**JAVNI OGLAS ZA PRIJEM U RADNI ODNOS**

**I**

DIONIČKO DRUŠTVO JP „ŠUME Tuzlanskog kantona“ Kladanj, skraćeni naziv JP „ŠUME TK“ d.d.Kladanj, sa sjedištem u ulici Fadila Kurtagića br.1 Kladanj (u daljem tekstu: Društvo) raspisuje Javni Oglas za prijem u radni odnos, kako slijedi:

1. **„ŠG“ KONJUH“ KLADANJ**

**Na određeno vrijeme, na period od 1 godinu dana, za radno mjesto:**

**Šumarija Gornja Drinjača**

1. Kočijaš, broj izvšilaca 1

**Šumarija Srednja Drinjača**

1. Sjekač, broj izvršilaca 2;

**Šumarija Gostelja**

1. Vozač zglobnog traktora, broj izvršilaca 1;
2. Kočijaš, broj izvršilaca 2

**Sporedne djelatnosti**

1. Tesar-zidar, broj izvršilaca 1,
2. Varilac, broj izvršilaca 1,
3. Automehaničar, broj izvršilaca 1

**Na određeno vrijeme, na period od 6 mjeseci, za radno mjesto:**

1. **Pomoćni radnik u šumarstvu, broj izvršilaca 1**
2. **„ŠG“ SPREČKO” ŽIVINICE**

**Uprava**

**Na određeno vrijeme, na period od 1 godinu dana, za radno mjesto:**

Projektant u šumarstvu, broj izvršilaca 1

**Šumarija Tuzla**

**Na određeno vrijeme, na period od 1 godinu dana, za radna mjesta:**

1. Sjekač, broj izvršilaca 2,
2. Lugar-čuvar šuma, broj izvršilaca 2,
3. Razmjerač drvnih sortimenata, broj izvršilaca 1

**Na određeno vrijeme, na period od 8 mjeseci, za radno mjesto:**

1. Pomoćni radnik u šumarstvu, broj izvršilaca 1

**Šumarija Banovići**

**Na određeno vrijeme, na period od 1 godinu dana, za radna mjesta:**

1. Sjekač, broj izvršilaca 3,
2. Pratilac uz zglobni traktor, broj izvršilaca 1,
3. Razmjerač drvnih sortimenata, broj izvršilaca 1

**USLOVI KOJI MORAJU BITI ISPUNJENI**

**II**

Opći uslovi za zaključenje Ugovora o radu za radna mjesta iz tačke I ovog oglasa su:

- da je lice koje se prijavljuje na Javni oglas navršilo 18 godina života;

- da je državljanin BiH,

- da zdravstveno stanje i psihofizičke sposobnosti lica koje se prijavljuje, odgovaraju uslovima radnog mjesta za koje se raspisuje Javni oglas,

- da se protiv njih ne vodi krivični postupak.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

1. **Radno mjesto: PROJEKTANT U ŠUMARSTVU**

Lokacija radnog mjesta: ŠG „Sprečko“ Živinice

Potrebna kvalifikacija: VSS/šum.

Potrebno radno iskustvo: 2 godine

Posebni uslovi: Ne

1. Posebni uslovi: **Radno mjesto: SJEKAČ**

Lokacija radnog mjesta: ŠG „Konjuh“, ŠG „Sprečko“

Potrebna kvalifikacija: PK/NK

Potrebno radno iskustvo: Ne

Posebni uslovi: Uvjerenje o stručnoj osposobljenosti

1. **Radno mjesto: LUGAR-ČUVAR ŠUMA**

Lokacija radnog mjesta: ŠG „Sprečko“

Potrebna kvalifikacija: SSS/šum.

Potrebno radno iskustvo: 6 mjeseci

Posebni uslovi: Ne

1. **Radno mjesto: VOZAČ ZGLOBNOG TRAKTORA**

Lokacija radnog mjesta: ŠG „Konjuh“

Potrebna kvalifikacija: KV

Potrebno radno iskustvo: 6 mjeseci

Posebni uslovi: Uvjerenje o stručnoj osposobljenosti

1. **Radno mjesto: RAZMJERAČ DRVNIH SORTIMENATA**

Lokacija radnog mjesta: ŠG „Sprečko“

Potrebna kvalifikacija: SSS/šum.

Potrebno radno iskustvo: 2 godine

Posebni uslovi:Ne

1. **Radno mjesto: PRATILAC UZ ZGLOBNI TRAKTOR**

Lokacija radnog mjesta: ŠG „Sprečko“

Potrebna kvalifikacija: PK/KV

Potrebno radno iskustvo: 6 mjeseci

Posebni uslovi: Ne

1. **Radno mjesto: KOČIJAŠ**

Lokacija radnog mjesta: ŠG „Konjuh“

Potrebna kvalifikacija:NK/PK

Potrebno radno iskustvo: Ne

Posebni uslovi: Ne

1. **Radno mjesto: TESAR-ZIDAR**

Lokacija radnog mjesta: ŠG „Konjuh“ Sporedne djelatnosti

Potrebna kvalifikacija: SSS/građ.ili dr.teh.škola

Potrebno radno iskustvo: 6 mjeseci

Posebni uslovi: Ne

1. **Radno mjesto: VARILAC**

Lokacija radnog mjesta: ŠG „Konjuh“ Sporedne djelatnosti

Potrebna kvalifikacija: SSS/KV

Potrebno radno iskustvo: 6 mjeseci

Posebni uslovi: Ne

Dodatna znanja: Certifikat stručne osposobljenosti za varioca

1. **Radno mjesto: AUTOMEHANIČAR**

Lokacija radnog mjesta: ŠG „Konjuh“, „Sporedne djelatnosti“

Potrebna kvalifikacija: KV/metalska ili KV/automehan.

Potrebno radno iskustvo: 6 mjeseci

Posebni uslovi: Ne

1. **Radno mjesto: POMOĆNI RADNIK U ŠUMARSTVU**

Lokacija radnog mjesta: ŠG „Konjuh“, ŠG „Sprečko“

Potrebna kvalifikacija: NK/KV/SSS

Potrebno radno iskustvo: Ne

Posebni uslovi: Ne

**IV**

**KRATAK OPIS POSLOVA**

**Radno mjesto: PROJEKTANT U ŠUMARSTVU**

Prati i primjenjuje Zakonske propise iz oblasti šumarstva, odredbe šumsko privredne osnove i drugih propisa, a vezano za izradu projekta za izvođenje; Prikuplja sve neophodne podatke o odjelima koji će biti predmet doznake. u skladu sa sistemom gazdovanja definisanim po šumsko privrednoj osnovi vrši doznaku stabala; U skladu sa sistemom gazdovanja definisanim po šumsko privrednoj osnovi vrši doznaku stabala, izdavanje I obilježavanje skupina , te odrđuje smjer obaranja stabala; Na osnovu terenskih prilika , koncentracije doznačene drvne mase I gravitacionih zona projektuje I na terenu obilježava primarnu I sekundarnu mrežu puteva, međustovarište I druge prateće tehničke objekte;Po završenoj doznaci te prikupljanju ostalih podataka sa terena u skladu sa prpisanim normativima obrađuje I priprema projekat za izvođenje radova u šumarstvu; Prema ukazanoj potrebi daje dodatna uputstva I obilježavanje za projekat za izvođenje;Ukoliko se ukaže potreba za izmjenama nekih od odredbi izvedbenog projekta, učestvuje u radu komisije za reviziju izvedbenih projekata;Priprema podatke o izvedbenom projektu potrebne inspekcijskim organima I prisutan je pri pregledu izv. projekata od strane inspekcijskih organa;Obavlja I druge poslove u okviru stručne spreme po nalogu šefa za tehničke poslove I pripremu rada; Za svoj rad odgovara neposredno te šefu za tehničke poslove I prpremu rada u ŠG.

**Radno mjesto: SJEKAČ**

Rukovanje motornom pilom i sjekirom;Zasjecanje stabala motornom pilom i sjekirom, zabijanje klinova u prorez, obaranje dubećih stabala svih vrsta drveća doznačenih za sječu i oblikovanje žilišta;Kresanje grana motornom pilom i sjekirom;Guljenje kore četinararskih sortimenata;Uspostavljanje šumskog reda u skladu sa elementima Pravilnika o uspotavljanju šumskog reda, slaganjem grana i kore u gromade,Izrada drvnih sortimenata prorezivanjem debala na mjestima koje označi primač razmjerač, cijepanje prostornog drveta ili klinova sa upotrebom drvenog malja;Slaganje cijepanih sortimenata u složajeve radi premjerbe i obezbjeđenja oble gradje od kotrljanja;Čišćenje motorne pile od piljevine i masnih nečistoća, snabdjevanje iste gorivom i mazivom;Ručno oštrenje i razmetanje lanaca motorne pile , podmazivanje sklopova i španovanje lanca;Opravka manjih kvarova na motornoj pili;Prenošenje motorne pile , goriva, maziva i alata od radničke nastambe do mjesta rada i obratno;Priprema radnog mjesta čišćenjem neposredne okoline stabala;Odredjivanje smjera obaranja stabala okomito na izohipse ili paralelno sa njima, vodeći računa o zaštiti podmlatka;Obavlja i druge poslove po nalogu poslovodje za iskorištavanje – eksploataciju šuma;Za svoj rad i primjenu sredstava zaštitite na radu odgovoran je neposredno te primaču - razmjeraču i poslovodji za iskorištavanje – eksploataciju šuma

**Naziv radnog mjesta: LUGAR-ČUVAR ŠUMA**

- Zaštita i čuvanje šuma i šumskog zemljišta od uzurpanata, bespravnih sječa, od biljnih bolesti i štetočina, pojave kalamiteta, bespravnog pašarenja i drugih bespravnih radnji , te zaštita šuma od požara,- Čuvanje granica taksacione podjele šuma i katastarske podjele granica šuma i šumskog zemljišta,- Redovan obilazak lugarskog reona u cilju utvrđivanja promjena stanja, pronalaženja šumokradica, uzurpanata i katastarske podjele granica šuma i šumskog zemljišta koji remete stanje u šumi, podnošenje prijava;- Raspoređuje radnu snagu i sadni materijal na pošumljavanju i popunjavanju površina koje su odredjene za tu namjenu;- Polaganje lovnih i revizionih stabala i praćenje promjena, - Čuvanje opreme i alata za gašenje požara na mjestima koja su predvidjena Planom zaštite od požara, - Učestvuje u raspravama kod sudskih organa po osnovu podnešenih prijava za nastale štete u šumi,- Kontrola prometa proizvoda šumarstva, prodaja zaplijenjenog drveta i sporednih šumskih proizvoda, - Premjerba glavnih i sporednih šumskih proizvoda;- Izdavanje otpremnih iskaza, žigosanje i obrojčavanje šumskih sortimenata;- Uredno vodi knjige konsignacije slučajnih užitaka, knjige panjeva i knjige premjerbe;- Vodi službenu knjigu – dnevnik rada, knjigu dnevnica za radnike na uzgoju i zaštiti šuma,- Vodi i druge poslove po nalogu (poslovođe) za uzgoj i zaštitu šuma i upravnika šumarije;- Za svoj rad odgovoran je neposredno te poslovođi za uzgoj i zaštitu šuma odnosno tehnologu za uzgoj i zaštitu šuma ukoliko organizacijiski nema poslovođe.

**Radno mjesto: VOZAČ ZGLOBNOG TRAKTORA**

Izvlačenje šumskih sortimenata traktorskim vitlom i sajlom; Vuča šumskih sortimenata po zemlji od panja do međustovarišta , ili od šumskog do međustovarišta; Razvoženje šumskih sortimenata (navlačenje ) na stovarište; Rad sa kašikom na prosjecanju puteva i čišćenju snijega; Popravke šumskih vlaka i kolovoza puta prosjecanjem i ravnjanjem; Planiranje gornjeg stroja puta nagrtanjem šljunka ili kamena;Blagovremeno, pranje,čišćenje i podmazivanje traktora, provjera ispravnosti elektroinstalacija, upravljačkog i kočionog mehanizma i dr.Blagovremeno servisiranje, zamjena ulja u motoru, kontrola vode u hladnjaku i sredstava protiv zamrzavanja; Vodjenje evidencije o radu traktora u praznom i punom hodu, o potrošnji goriva i maziva, pneum., troškova servisiranja i dr.; Obavlja i druge poslove po nalogu poslovodje za iskorištavanje šuma ; Za svoj rad odgovoran je neposredno te poslovođi za iskorištavanje – eksploataciju šuma.

**Radno mjesto: RAZMJERAČ DRVNIH SORTIMENATA**

Vrši primanje drvnih proizvoda (mjerenje i evidentiranje prema propisanim obrascima knjige primopredaje i premjerbe drvnih sortimenata);Vrši krojenje oblovine u kvalitetne klase prema uputstvima iu klasama;Obilježavanje mjesta prerezivanja oblovine radi dobivanja najvrednijih drvnih sortimenata uz to vrši i kontrolu preuzimanja i kontrolu mjera; Vrši obilježavanje materijala odgovarajućom obrojčenom pločicom sa bojom u zavisnosti od kvalitetne klase (prema uputstvima)Množenje dimenzija sortimenata po vrstama drveta u knjigu premjerbe š.d.s. (prema pisanim uputstvima );Odgovorabn za praćenje uspostave šumskog reda u skladu sa važećim zakonskim i podzakonskim aktima;Vrši kontrolu primjene HTZ opreme kod uposlenika na sječi i izradi šdsPred kraj radnog dana za taj dan unosi podatke prmiljene robe u obrazac (pregled klasiranih drvnih sortimenata za taj dan ujutro sljedećeg dana isti obrazac dostavlja poslovođi za iskorištavanje šuma;Vrši izradu sedmičnih i mjesečnih izvještaja primopredaje (premjerbe) drvnih sortimenata u sječini, na međustovarištima i bližim lokacijama (odjel) , (vlastiti izvoz ili iznos, usluge izvoza ili iznosa trećih lica);Vođenje higijene šume iodlaganje otpada na zato predviđena mjestaSarađuje sa signalistom, dizaličarom, sjekačkom partijom za doradu drvnih sortimenata i otpremačem;Obavlja i druge poslove po nalogu tehnologa za iskorištavanje šuma i poslovođe za iskorištavanje šuma; Za svoj rad odgovoran je neposredno, poslovođi za iskorišćavanje šuma i upravniku radne jedinice, te u šumariji Srebrenik i Čelić upravniku šumarije

**Radno mjesto: PRATILAC UZ ZGLOBNI TRAKTOR**

Porubljivanje (šproncanje) oble gradje;- Lifranje na kraćim distancama;- Stavljanje omči, kapa, papuča, kliješta i sl. na oblu gradju koja se vuče;- Zakivanje i iskivanje željeznih klinova;- Razvlačenje sajle od traktora do tereta; - Vezivanje oble gradje traktorskim priborom za vuču;- Zakivanje otkovanog tereta – oble gradje;- Praćenje traktora na cijeloj distanci privlačenja i izvoza , i otklanjanja prepreka u oba smjera;- Sortiranje oble gradje na šumskom radilištu;- Pomaganje traktoristi kod montaže pneumatika i točkova , kod demontiranja i natezanja lanaca na gume, montaže gusjenica i dr.;- Obavlja poslove signalista na trasi izvlačenja;- Obavlja i druge poslove po nalogu poslovođe za iskorištavanje šuma; - Za svoj rad odgovoran je neposredno te poslovođi za eksploataciju šuma.

**Radno mjesto: KOČIJAŠ**

Priprema animala prije početka radova te pregleda opremu i pribor za vuču;Isprezanje animala po završnom radnom vremenu ili u vrijeme pauze za odmor;Redovno održava, čisti i hrani animal u toku radnog vremena;Vodi računa o zdravstvenom stanju i kondiciji animala te zavisno od toga određuje mogući teret za vuču;Goni animal pod teretom i bez tereta uz uklanjanje eventualnih prepreka na šumskim vlakama,Zakiva i iskiva pribor za vuču alatom predviđenimza to;Primaknutu - izvezenu oblovinu uredno na šumskom stovarištu ili međustovarištu;Po završnom poslu animal čisti , prijavljeje eventualne povrede ili oboljenja i smješta u štalu;Blagovremeno poručuje oštečenu i dotrajalu opremu i pribor za vuču te sa kovačem iskiva animal i pregleda potkove;Obavlja i druge poslove po ukazanoj potrebi i nalogu poslovođe;Za svoj rad odgovara neposredno, te poslovođi na eksploatacije.

**Radno mjesto: TESAR-ZIDAR**

Izgradnja i održavanje privrednih objekata niskogradnje i visokogradnje; Izrada drvnih objekata, magacina baraka, nadstrešnica i drugih objekata;Izrada i održavanje objekata od čvrstog materijala, Izgradnja i održavanje konstrukcija za mostove i mostova;Izgradnja i održavanje ostale putne infrastrukture; Rasijecanje putnih komunikacija;Vodi evidenciju o utršcima repromaterijala i ostalog građevinskog materijala po mjestima utroška; Obavlja i druge poslove u okviru kvalifikacije po nalogu Poslovođe;Obavlja poslove rasadničke proizvodnje u rasadniku Budim potok,Izrađuje kapitaže izvorišta kao i izgradnja rezervoara za vodu, Za svoj rad odgovara neposredno, te Poslovođi za održavanje objekata i puteva.

**Radno mjesto: VARILAC**

Rukovanje autogenim i električnim aparatom za varenje; Zavarivanje metalnih eleme. i konstruk. dijelova na sredstvima rada i orudjima za rad u radioni i na radilištu;Rezanje limova i profilisanog željeza;Rukovanje sa bocama kisika;Izvodjenje bravarskih radova od kovnog željeza i profilisanih elemenata;Uskladištenje i zaštita materijala od korozije; Evidentiranje mjesečnog utroška repromaterijala i energije,Blagovremeno punjenje boca i održavanje aparata za varenje;Izrada i zamjena dotrajalih dijelova i sklopova na sredstvima rada; Vodjenje radnog naloga; Obavlja i druge poslove po nalogu Poslovodje za mehanizaciju i održavanje puteva; Za svoj rad odgovoran je neposredno te Poslovodji za mehanizaciju i održavanje puteva.

**Radno mjesto: AUTOMEHANIČAR**

Opravka svih vrsta traktora, autobusa, dizalica i teretnih vozila, gradjevinske mehanizacije i dr.;Zamjena dotrajalih dijelova sredstava rada;Pranje, čišćenje i podmazivanje sredstava rada;Poslovi koji iziskuju tehnička ispravnost vozila i obezbjedjenje tehničke ispravnosti vozila , poslovi pripreme i dr.;Ovjera putnih naloga za vožnju (ispravnost);Evidentiranje utroška rezervnih djelova i troškova servisiranja odvojeno po sredstvima rada;Podnošenje mjesečnih izvjštaja o nastalim troškovima po sredstvima rada i vrstama materijala i usluga trećih lica; Vodjenje radnog naloga;Obavlja i druge poslove po nalogu Poslovođe za mehanizaciju i održavanje puteva;Za svoj rad odgovoran je neposredno te Poslovodji za mehanizaciju i održavanje

**Radno mjesto: POMOĆNI RADNIK U ŠUMARSTVU**

Vrši premjerbu prečnika dubećih stabala, na prsnoj visini, pomoću prečnika (klupe) odabranih od strane projektanta ili doznačara; Vrši zatesivanje sjekirom odabranih dubećih stabala na prsnoj visini i na žilištu;Vrši žigosanje stabala (stavljanje otiska ) na zatesu, na prsnoj visini i na žilištu, šumskim doznačnim čekićem sa odgovarajućom bojom;Vrši mjerenje dužina i obilježavanje traktorskih vlaka i lagera po uputama Projektanta i doznačara; Obavlja poslove izgradnje i održavanja zemljanih i talpanih puteva u šumi; Učestvuje u izgradnji i održavanju šumskih vlaka, rijetko i gusto talpanih puteva, donjeg i gornjeg stroja makadamskih puteva; Vrši izgradnju i održavanje mostova i propusta, zaloga u putu,nasipanje puteva, poravnanje špura na trasi puta, usitnjavanje kamenih konglomerata i dr; Vrši kopanje i čišćenje kanala/jaraka od nepotrebnih materijala; Vrši istovar građevinskog materijala za održavanje puteva;Vrši prikupljamke sjemena i manipulacju istog Vrši pripremu zemljišta za vještačko pošumljavanje, kopanje rupa, sadnju sadnicama i sjetvu sjemenom, trapljenje sadnica i dr.; Uklanja sve drvene i zeljaste korovske vrste generativnog i vegetativnog porijekla pri sadnji sadnica i njezi kultura, kao i u sastojinama porijeklom iz prirodne obnove; Vrši okopavanje sadnica; Vrši njegu biljaka u šumskom rasadniku (obrada zemljišta, sjetva sjemena, školovanje sadnica, zalijevanje sadnica, tretiranje sadnica dozvoljenim hemijskim sredstvima i vađenja sadnog materijala); Pomoć pri izgradnji i rekonstrukciji privremenih i stalnih objekata Uspostava šumskog reda,Košenje trave u rasadniku,Vrši gašenje šumskih požara; Obavlja i druge poslove po nalogu lica koja su odgovorna za izvršavanje tih poslova; Za svoj rad odgovara neposrednom rukovodiocu.

**V**

Probni rad za radna mjesta iz tačke ovog Oglasa, nije predviđen.

**VI**

**Kandidati su obavezni dostaviti slijedeću dokumentaciju:**

• Uredno popunjen i potpisan PRIJAVNI OBRAZAC koji se može preuzeti sa web stranice

Društva (www.jpsumetk@bih.net.ba) i na protokolu u mjestu sjedišta Društva;

• Izvod iz matične knjige rođenih (original ili ovjerenu kopiju);

• Uvjerenje o državljanstvu (original ili ovjerenu kopiju);

* Potvrdu o prebivalištu –CIPS (original ili ovjerena kopija);

• Diploma o stečenom zanimanju, odnosno stručnoj spremi, koja se traži spram

radnog mjesta na koje se kandidat prijavljuje (original ili ovjerenu kopiju);

• Dokaz o radnom iskustvu sa navedenim vremenskim periodima i radnim mjestima,

odnosno Potvrda/Uvjerenje prethodnog poslodavca ili poslodavaca kod kojih je kandidat

radio ili radi sa stručnom spremom i tačno navedenim periodima i radnim mjestima

(original ili ovjerena kopija);

• Uvjerenje o stručnoj osposobljenosti za radna mjesta za koja je isto predviđeno.

Ukoliko kandidati dostavljaju dokumentaciju u ovjerenoj kopiji ista ne može biti starija od 3 mjeseca od dana izdavanja do dana prijavljivanja na Javni oglas (izuzev dokumentacije za koju nije propisan rok važenja).

Uvjerenje o uplaćenim doprinosima se neće smatrati kao dokaz za traženo radno iskustvo.

**VII**

Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje.

Prioritet u zapošljavanju kandidati dokazuju odgovarajućim dokumentima (Potvrda/Uvjerenje) koje prilažu prilikom prijave na javni oglas, pozivajući se na poseban Zakon po kojem imaju prednost.

**VIII**

Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

**IX**

Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti.

**X**

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

**XI**

Samo izabrani kandidati bit će u obavezi u određenom roku dostaviti uvjerenje o nevođenju krivičnog postupka.

**XII**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos.

Neuredne, nepotpune i neblagovremeni prijave, bit će odbačene zaključkom.

**XIII**

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz daljnje procedure.

**XIV**

Pravo učešća u procesu izbora imaju svi kandidati čije su prijave uredne, potpune i blagovremene.

Kandidat koji se prijavio za radno mjesto po javnom oglasu, u okviru izborne procedure, pristupa usmenom ispitu-intervju.

Pitanja na Usmenom ispitu imaju za cilj procjenu, odnosno mogu se odnositi na radno iskustvo kandidata, poznavanje rada na računaru, njegovu stručnu spremu i kvalifikacije, sklonost kandidata za timski rad i usvajanje novih znanja vezano za određeno radno mjesto, druge informacije koje je kandidat naveo u svojoj prijavi, djelatnost poslodavca i slično.

**XV**

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita. O daljnjem procesu izbora kandidati se mogu obavijestiti i usmeno ili putem telefona.

**XVI**

Rok za podnošenje prijava na Javni oglas je osam dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa slijedećeg dana od dana njegove posljednje objave.

**XVII**

Prijave sa traženom dokumentacijom dostaviti lično ili preporučenom poštom na adresu na koje se kandidat prijavljuje:

* **Za radna mjesta pod rednim brojem 1) na adresu**

**JP „ŠUME TK“d.d.Kladanj-ŠG „Konjuh“ Kladanj, Ul.Patriotske lige bb, 75280 Kladanj**

* **Za radna mjesta pod rednim brojem 2), na adresu;**

**JP „ŠUME TK“ d.d. Kladanj-ŠG „SPREČKO“ Živinice, Ul.Oslobođenja 13, 75270 Živinice**

**Sa naznakom: „Prijava na Javni oglas za radno mjesto-(navesti radno mjesto za koje se prijavljuje)“ -Ne otvarati“.**

**D I R E K T O R**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Huskić Almir, dipl.ing.šum**